**Pe drumul meu**

*Alexandrina Spânu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PE DRUMUL MEU

În noaptea asta dată,

în vis mi se arată,

că sunt înconjurată,

de un alai de zâne.

Voi zânelor, cântați,

urechile să-mi

încântați.

Voi zânelor, dansați,

privirile să-mi

încântați.

Voi zânelor, mereu,

în jurul meu,

alaiul vesel al miresei

să-l formați.

Un vis frumos,

un vis a fost,

în care vis,

perechea eu o caut.

În vis mi-se arată,

doar un măgar

cu chip de om,

apoi un leu

cu chip de om,

însă un om

cu chip de om,

eu caut.

Dar, cum se vede

treaba, pentru mine,

hărăzit n-a fost să fie;

În altă viață, poate,

hărăzit va fi să fie.

Și sunt în vis, și-aici,

din zare-aud o voce.

-Mereu se va-mplini

zicala veche-:

-oricine-și va găsi

perechea, și

peticul și-l

va găsi tot sacul-

Și, totuși, hâtru zic:

- la sacul bun,

e necesar un petic?-

Dar zarea mă ignoră

și la ce bun,

să-mi mai răspundă.

A fost un vis,

un vis al unei

nopți de vară,

un vis al unei

nopți de iarnă.

A fost un vis,

un vis ce va

dura o viață,

un vis frumos.

Și, între vis și viață

eu plutesc, și atunci,

când eu mă voi trezi,

voi merge tot la fel,

precum mă taie capul;

și tot pe drumul meu.

Alexandrina Spânu - SPERANȚE